
RAPORT DE SPECIALITATE

privind modificarea şi completarea HCLMT nr. 410/27.07.2018 privind aprobarea participării în cadrul proiectului, de aprobare a indicatorilor tehnico-economici, a cheltuielilor legate de proiect, precum şi de aprobare a Acordului de parteneriat şi a Protocolului de asociere privind realizarea în comun cu Ministerul Dezvoltării Regionale și Administrației Publice a unei achiziții publice ocazionale

Prin HCLMT nr. 410/2018, Consiliul Local al Municipiului Timişoara a aprobat participarea UAT Municipiul Timişoara, ca partener în cadrul proiectului „Achiziție de mijloace de transport public - autobuze electrice”, în vederea depunerii şi obţinerii finanțării acestuia din cadrul Programului Operațional Regional 2014-2020, Axa prioritară 4, Prioritatea de investiții 4e, Obiectivul specific 4.1. Prin aceeaşi hotărâre s-a aprobat Acordul de parteneriat şi Protocolul de asociere privind realizarea în comun a unei achiziții publice ocazionale, iar prin HCLMT nr. 478/08.10.2018 a aprobat modificarea şi completarea Acordului de parteneriat şi Protocolului de asociere privind realizarea în comun a unei achiziții publice ocazionale.

În vederea finalizării procesului de stabilire a parteneriatului dintre MDRAP şi Primăria Municipiului Timişoara, prin adresa nr. 6075/16.01.2019, Ministerul Dezvoltării Regionale şi Adminitraţiei Publice, ne transmite că au fost analizate documentele specifice depunerii cererii de finanţare şi că au constatat că este necesară emiterea unei noi hotărâri de consiliu local, care să modifice Anexa 2 şi Anexa 3 din HCL nr. 410/17.07.2018 astfel încât să fie aprobată forma finală a Acordului de parteneriat şi a Protocolului de asociere, şi pentru a nu se crea confuzii în ceea ce priveşte documentaţia prin care s-a stabilit parteneriatul, a fost necesară abrogarea HCL nr. 478/08.10.2018. Drept urmare prin HCLMT nr. 18/18.01.2019 s-a aprobat Acordul de parteneriat şi a Protocolului de asociere privind realizarea în comun a unei achiziții publice ocazionale în vederea pregătirii şi implementării în comun a proiectului „Achiziție de mijloace de transport public -autobuze electrice”.

Prin adresa nr. 22413/12.02.2019, Ministerul Dezvoltării Regionale şi Administraţiei Publice, ne transmite că, prin Ordinul nr. 6113/01.11.2018, a fost aprobat Ghidul solicitantului Condiţii specifice de accesare a fondurilor în cadrul apelului de proiecte cu numărul POR/2018/4/4.1/3/în parteneriat, Axa prioritară 4, Prioritatea de investiții 4e, Obiectivul specific 4.1., care prevede că taxa pe valoare adăugată (TVA) aferentă cheltuielilor eligibile pentru achiziţionarea mijloacelor de transport, este neeligibilă, iar taxa pe valoare adăugată aferentă cheltuielilor eligibile altele decât cele pentru achiziţionarea mijloacelor de transport, este eligibilă. Drept urmare a fost necesară emiterea unei noi hotărâri de consiliu local HCLMT nr. 63/25.02.2019, care să modifice şi să completeze HCL nr. 410/17.07.2018, precum şi HCL nr. 18/18.01.2019.

Dintre activităţile eligibile susţinute în cadrul Obiectivelor specifice 3.2 şi 4.1 din  Programul Operaţional Regional 2014-2020 se numără şi achiziţionarea mijloacelor de transport public (tramvaie, troleibuze, autobuze) și a mijloacelor de transport destinate transportului elevilor din învățământul preuniversitar de stat. În perioada de programare anterioară (2007-2013) a existat un număr redus de linii de finanţare pentru achiziţia de mijloace de transport.

Pe lângă necesitatea urgentării absorbției fondurilor europene destinate îmbunătăţirii mobilităţii urbane, se adaugă necesitatea urgentării investiţiilor în sistemele de transport de călători pentru îmbunătățirea accesibilității și reducerea poluării generate de transporturi în mediul urban. Astfel, potrivit raportului Competitive cities (Banca Mondială), orașele românești se confruntă cu probleme serioase în ceea ce privește traficul auto, dat fiind faptul că, în perioada comunistă, orașele au fost planificate ținând cont de infrastructura de transport public pe de-o parte, iar pe de altă parte, pentru că în majoritatea orașelor românești, numărul de autovehicule a crescut exponențial, aspect care a condus la depășirea capacității infrastructurii existente și la crearea blocajelor în trafic. 

Ministerul Dezvoltării Regionale şi Administrației Publice a accesat consultanţa JASPERS în vederea pregătirii cererilor de finanţare şi a documentaţiilor pentru lansarea procedurilor de achiziţii publice în vederea dotării unităților administrativ-teritoriale cu tramvaie/troleibuze/autobuze electrice (inclusiv puncte de reîncărcare) și echipamente aferente sistemelor de transport inteligente, utilizate pentru prestarea serviciului de transport public local. 

Astfel, Ministerul Dezvoltării Regionale şi Administrației Publice, cu sprijinul JASPERS, a identificat posibilitatea să pregătească cereri de finanţare şi documentaţii de achiziţii publice, precum şi să deruleze procedurile pentru achiziţia de tramvaie/troleibuze/autobuze electrice pentru municipii reşedinţă de judeţ în cadrul obiectivului specific 4.1.

Prin Ordonanţa de Urgenţă nr. 64/2022 se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
art. 3 alin. (1) lit. c)Potrivit punctului (ii), alin. (2) din art. 3 a OUG nr. 64/2022, prevederile se aplică 

contractelor de achiziţie publică de produse, definite la  şi n) din Legea nr. 98/2016, cu modificările şi completările ulterioare, care au ca obiect
 Hotărârea Guvernului nr. 2.139/2004active fixe corporale, aşa cum sunt reglementate de  pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare
.

Ajustarea stabilită conform prevederilor Ordonanţei de Urgenţă nr. 64/2022 se realizează exclusiv pentru restul rămas de furnizat la data intrării în vigoare a acesteia, până la furnizarea integrală şi recepţionarea produselor achiziţionate, conform prevederilor contractuale aferente proiectului ,,Achiziționarea de 44 autobuze electrice cu lungimea de cca. 18 m destinate transportului public urban de călători, operabile în condiții de șes, 44 staţii de încărcare lentă şi 15 staţii de încărcare rapidă pentru Municipiul Timişoara”.
Astfel prin HCL nr. 405/02.08.2022 a fost aprobată rezerva de implementare destinată reechilibrării contractului de furnizare nr. SC2021-23747/24.08.2021 având ca obiect ,,Achiziționarea de 44 autobuze electrice cu lungimea de cca. 18 m destinate transportului public urban de călători, operabile în condiții de șes, 44 staţii de încărcare lentă şi 15 staţii de încărcare rapidă pentru Municipiul Timişoara”.
Având în vedere cele mai sus prezentate, propunem spre aprobarea Coniliului Local al Municipiului Timişoara următoarele:
1. Modificarea şi completarea prevederilor art. 4,  art. 6, art. 7 și a art. 8 din HCLMT nr. 410/27.07.2018, după cum urmează: 

,,Art. 4: Se aprobă înlocuirea Anexei 3 din HCLMT nr. 410/27.07.2018 - indicatorii tehnico – economici ai proiectului, cu Anexa la prezenta, care face parte integrantă din hotărâre.
“Art. 6: Se aprobă valoarea eligibilă aferentă mijloacelor de transport public şi staţiilor de reîncărcare, solicitate la finanţare, şi a altor activităţi eligibile proprii din proiect ale UAT Municipiul Timişoara, în cadrul proiectului „Achiziție de mijloace de transport public – autobuze electrice cu lungimea de 18 m”, în cuantum de 165.673.681,02 lei,  din care ajustare conform OUG nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile în cuantum de 26.584.121,47 lei.”
Art. 7: Se aprobă suplimentarea contribuției proprii în proiect a UAT Municipiul Timişoara, reprezentând contribuția de minimum 2 % din valoarea eligibilă aferentă tuturor activităţilor proprii din proiect, în cuantum 3.313.473,63 lei, din care ajustare conform OUG nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile în cuantum de 531.682,44 lei, reprezentând cofinanțarea proiectului „Achiziție de mijloace de transport public – autobuze electrice cu lungimea de 18 m”.
Art. 8 (1) „Se aprobă valoarea TVA neeligibilă aferentă cheltuielilor eligibile în cuantum de 29.599.885,94 lei din care valoare  ajustată conform OUG nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile în cuantum de 4.519.885,94 lei, în condițiile recuperării acesteia în conformitate cu prevederile Ghidului solicitantului, Condiții specifice de accesare a fondurilor în cadrul Apelului de proiecte cu numărul POR/2018/4/4.1/3/ în parteneriat, Axa prioritară 4, Prioritatea de investiție 4e și art. 9, lit. o) din OUG nr. 40/2015, privind gestionarea financiară a fondurilor europene pentru perioada de programare 2014-2020, cu modificările și completările ulterioare în cadrul proiectului „Achiziție de mijloace de transport public- autobuze electrice  cu lungimea de 18 m”.

 2.  Celelalte prevederi ale HCLMT nr. 410/2018, cu modificările aduse prin HCLMT nr. 18/2019 și HCLMT nr. 63/25.02.2019, care nu contravin prezentului act normativ, rămân nemodificate.

           Șef Serviciu Finanțări Nerambursabile
Director General DGIM
                          Daniela Ghinea                                                       Mihai Florescu
                              Manager Proiect                                                       Manager tehnic

